КОМИ РЕСПУБЛИКАЛÖН ОЛАНПАС

**«Коми Республикаын государствосянь вузасьöм ладмöдан юкöнын öткымын юалöм йылысь» Коми Республикаса Оланпасö вежсьöм пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Коми Республикаын государствосянь вузасьöм ладмöдан юкöнын öткымын юалöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2010, 10 №, 188 ст.) татшöм вежсьöм:

содтыны татшöм 11 статья:

**«11 статья. Коми Республикаын вузасьöм сöвмöдан уджтасъяс да вузасьöм сöвмöдан муниципальнöй уджтасъяс дасьтан пöрадок**

Вузасьöм сöвмöдöмлы отсöг сетысь Коми Республикаса Правительствоöн уполномочитöм государствосянь вузасьöм ладмöдан юкöнын олöмö пöртысь власьт орган да Коми Республикаын меставывса асвеськöдлан органъяс вермöны дасьтыны вузасьöм сöвмöдан республиканскöй да муниципальнöй уджтасъяс, мыйяс тöд вылын кутöны Коми Республикаса, Коми Республикаын муниципальнöй юкöнъясса сöвмöдöмлысь социально-экономическöй, экологическöй, культурнöй да мукöд торъялöмсö.

Вузасьöм сöвмöдан республиканскöй уджтасъяс дасьтöны Коми Республикаса Правительствоöн дыр кадся республиканскöй торъя мога уджтасъяс дасьтöм могысь урчитöм пöрадок серти «Россия Федерацияын государствосянь вузасьöм ладмöдан подувъяс йылысь» Федеральнöй оланпаслöн 18 статьяса корöмъяс серти.

Вузасьöм сöвмöдан муниципальнöй уджтасъяс дасьтöны меставывса асвеськöдлан органъясöн дыр кадся республиканскöй торъя мога уджтасъяс дасьтöм могысь урчитöм пöрадок серти «Россия Федерацияын государствосянь вузасьöм ладмöдан подувъяс йылысь» Федеральнöй оланпаслöн 18 статьяса корöмъяс серти.

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.М.Гайзер

Сыктывкар

2010 вося йирым тöлысь 4 лун

111-РЗ №

Вуджöдіс Коснырева Е.Г., 1621 пас